Hjemløs mann fant 4,6 millioner kroner - får beholde pengene
Det hele startet i januar, da politiet i Bastrop i USA ble kalt til en bank hvor den hjemløse 46-åringen prøvde å utveksle en betydelig mengde våte kontanter, skriver den amerikanske avisen Austin's Your News Now. Mannen skal ha oppdaget pengene mens han vasket føttene i Colorado River. Han fortalte politiet at han oppdaget en bag og sparket til den, og da klirret det. Inne i bagen var det store mengder med våte kontanter og sørafrikanske mynter. Pengene ble raskt konfiskert, mens politiet forsøkte å finne den rettmessige eieren. Politiet startet en etterforskning for å finne ut om pengene var relatert til en forbrytelse eller smuglergods, men fant ingen tegn til det. - Hvis vi ikke er i stand til å finne den rettmessige eieren for midlene innenfor en fastsatt tid, kan finneren av midlene begjære og få dem tildelt, fortalte politisjef ved Bastrop Police Department, Michael Blake til lokalavisen. I en offentlig høring tirsdag kom bystyret i Bastrop ut at den heldige finneren kunne beholde pengene. - Dette betyr alt for han. Nå har han en hel fremtid foran seg, og han har anledning til å legge planer, sier advokaten til 46-åringen, som for øyeblikket sitter inne i fengsel for offentlig beruselse og kriminell overtredelse.
En hjemløs mann fra Texas i USA har blitt millionær etter at han ble tildelt kontantene og gullmyntene han snublet over tidligere i år.